Сучасны дзіцячы рух прадстаўлены шматлікімі грамадскімі фарміраваннямі і вызначаецца дынамічнасцю, пэўнай незалежнасцю і асобаснай арыентаванасцю. Патрэба падлеткаў у розных арганізацыях зразумелая. Кожнае дзіця хоча быць упэўненым і патрэбным, мець цікавых сяброў і добры калектыў аднадумцаў, займацца карыснай справай, навучыцца жыць без канфліктаў і самастойна прымаць рашэнне ў любой жыццёвай сітуацыі. Гэтым выхаваўчым і адукацыйным запытам адпавядае дзейнасць Асацыяцыі беларускіх гайдаў. Поспех яе работы залежыць ад таго, наколькі эфектыўна складваецца ўзаемадзеянне дзіцячага грамадскага аб’яднання з установамі адукацыі.